**Megállapodás**

szociális (gyermekvédelmi) szolgáltatás igénybevételéről

**Sásdi ÁMK Meserét Óvodája és Bölcsődéje**

**7370 Sásd Rákóczi út 3.**

**Tel: 72/575-013**

Felvételi könyv száma: Ikt:

**MEGÁLLAPODÁS**

**MEGÁLLAPODÁS gyermekek napközbeni ellátása/bölcsődei ellátás igénybevételéhez 1997. évi XXXI. törvény a gyermekek védelméről és a gyámügyi igazgatásról 32. §., 33. §., 35. §., 37. §., 41. §, 68 §. (3), 138. §., 146 §.-151 §., 148. §. 328/2011. (XII. 29.) Kormányrendelet 15/1998. (IV.30.) NM rendelet 43. §. (3)**

Mely létrejött egyrészről Sásd Város Önkormányzata fenntartásában működő **Sásdi ÁMK Meserét Óvodája és Bölcsődéje** képviseletében Gálné Banizs Gabriella intézményvezető, másrészről

Név:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Születési hely, idő:\_\_\_\_\_\_\_\_\_\_\_\_\_\_\_\_\_\_\_\_\_\_ anyja neve: \_\_\_\_\_\_\_\_\_\_\_\_\_\_\_\_\_\_\_\_\_\_\_ Lakcím: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

és

Név: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ született:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Születési hely, idő\_\_\_\_\_\_\_\_\_\_\_\_\_\_\_\_\_\_\_\_\_\_\_\_, anyja neve: \_\_\_\_\_\_\_\_\_\_\_\_\_\_\_\_\_\_\_\_\_\_

Lakcím: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (szül. hely, idő: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.) nevű gyermek szülője / vagy törvényes képviselője között (aki egyben a bölcsőde intézményi térítési díj (gondozási díj) fizetésére kötelezett személy) a gyermek napközbeni ellátása céljából, mely szolgáltatást a Sásdi ÁMK Meserét Óvodája és Bölcsődéje (Sásd Rákóczi út 3.) nyújtja, a Sásd, Szent Imre út 8. szám alatti bölcsődében.

**A gyermek adatai:**

Neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Születési hely, idő\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anyja neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lakcím\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TAJ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Intézményünk a bölcsődei ellátást \_\_\_\_\_\_\_\_\_\_\_\_\_\_\_\_\_\_napjától kezdődően, határozatlan időtartamra: jogosultsági feltételek megszűnéséig\*, határozott időre:\_\_\_\_\_\_\_\_\_\_\_-ig biztosítja.\*

Igénybevétel módja: önkéntes\* javasolt\* /védőnő, gyermekorvos, gyermekjóléti szolgálat, gyámügy/ \*

A megfelelő aláhúzandó.

**TAJ alapú elektronikus nyilvántartás működik a bölcsődében a Nemzeti Rehabilitációs és Szociális Hivatal alapján, melyet a szülő tudomásul vett. /TAJ szám alapján vannak nyilvántartva a rendszerben, napi jelentési kötelezettségünk van a gyermekekről/.**

* + 1. **A megállapodás tárgya:**

1. **Az intézmény fenntartója 7370, Sásd Szent Imre 8 szám alatt a személyes gondoskodást nyújtó gyermekjóléti alapellátások keretében napos bölcsődét működtet. Az intézményt a szolgáltatói nyilvántartásba a Baranya Vármegyei Kormányhivatal bejegyezte, működési engedéllyel rendelkezik.**
2. **Az intézmény a vonatkozó jogszabályi előírásoknak megfelelő ellátásokat nyújtja. A bölcsődei ellátás keretében az intézmény biztosítja a gyermek számára:**

* szakszerű, gondozást, nevelést, testi-lelki szükségletek kielégítését, fejlődését és a szocializáló segítését,
* az életkornak megfelelő nappali felügyelet
* gyermek életkorának megfelelő foglalkoztatás (játék, készségfejlesztés, sok mozgás - lehetőség szerint a szabad levegőn, ismeretanyag bővítése tapasztalatszerzés útján, vers, mondóka, ének, mese és alkotó tevékenység),
* sajátos nevelési igényű gyermek esetén közreműködés a korai fejlesztés, gondozás és/vagy fejlesztő felkészítés lehetőségének biztosításában, és a gyermek sajátos nevelési igényéből fakadó egyéni bánásmód megvalósításában
* napi négyszeri étkezést,
* fejlődéshez szükséges egészséges és biztonságos környezetet,
* egészségvédelmet, egészségnevelést, kulturhigiénés szokások kialakulásának segítését,
* egyéni bánásmódot,
* állandóságot (saját kisgyermeknevelői rendszer)
* megfelelő időt a szabadban való tartózkodáshoz,
* személyes higiéné feltételeinek biztosítását,
* korcsoportnak megfelelő játékeszközöket,
* óvodai életre való felkészítést,
* felmerülő probléma esetén a segítségnyújtás lehetőségeit, a szolgáltatások elérhetőségeit,

A fenti szolgáltatásokat az Intézmény bölcsődéi saját kisgyermeknevelői rendszerben, egyénre szabottan és állandó környezetben, a gyermek életkorának és egészségi állapotának megfelelően biztosítják a bölcsődei nevelés-gondozás szakmai szabályai szerint, a bölcsődei nevelés-gondozás országos alapprogramja és a bölcsődék helyi szakmai programja alapján.

Az Intézmény a személyes gondoskodás során a gyermeki és szülői jogok tiszteletben tartásával, azok érvényesülését biztosítva jár el, jogszabályi kötelességének eleget téve mindent megtesz a gyermeki jogok minél szélesebb érvényesülése érdekében.

1. **A bölcsőde a szülő számára biztosítja:**

* a házirend és az ellátás megismertetését,
* a beszoktatáshoz, adaptációhoz szükséges időt, feltételeket,
* tájékoztatást a gyermekével napközben történt eseményekről,
* megismerhesse a gyermekcsoport életét, napirendjét,
* megismeri a gyermek ellátásával kapcsolatos dokumentációkat /üzenő füzet, egészségügyi törzslap, fejlődési lap és napló, IX. számú adatlap/,
* tanácsot, tájékoztatást kérjen és kapjon, panaszjog gyakorlása,
* szülőcsoportos beszélgetéseket, egyéni beszélgetéseket kisgyermeknevelővel, vezetővel,
* a személyes adatok védelmét, a titoktartást.

1. **Az intézményvezető tájékoztatja továbbá a szülőt az alábbiakról:**

* A gyermekek napközbeni ellátásaként a családban élő gyermekek életkorának megfelelő nappali felügyeletét, gondozását, nevelését, foglalkoztatását, és étkeztetését szervezzük meg azon gyermekek számára, akiknek szülei, nevelői, gondozói munkavégzésük, munkaerő-piaci részvételt elősegítő programban, képzésben való részvételük, betegségük vagy egyéb ok miatt napközbeni ellátásukról nem tudnak gondoskodni. A napközbeni ellátás keretében biztosított szolgáltatások időtartama lehetőleg a szülő munkarendjéhez igazodik. (1997. évi XXXI. törvény 41. §. (1) bekezdés)
* A gyermek napközbeni ellátását különösen az olyan gyermek számára kell biztosítani: - akinek fejlődése érdekében állandó napközbeni ellátásra van szüksége - akit egyedül álló vagy időskorú személy nevel, vagy akivel együtt három vagy több gyermeket nevelnek. - akinek a szülője, gondozója szociális helyzete miatt az ellátásról nem tud gondoskodni. (1997. évi XXXI. törvény 41. §. (2) bekezdés)
* A gyermek napközbeni ellátását biztosítani kell, ha azt a gyámhatóság a védelembe vétel (Gyvt. 68. § (3) a./ pontja) során elrendeli.

1. **A szülő tudomásul veszi, hogy:**

* a bölcsőde házirendjét köteles betartani, valamint együttműködni az ellátásban közreműködő személyekkel,
* az érték- és vagyonmegőrzés módja: a gyermekeknek ajtóval ellátott szekrénye van, a behozott játéktárgyakért, ékszerekért a bölcsőde nem vállal felelősséget.
* az ellátás igénybevételéhez szükséges igazolásokat, dokumentációkat beszerzi,
* együttműködik a gyermeke ellátásában közreműködő személyekkel,
* a térítési díjra vonatkozó előírásokat betartja,
* a megállapodásban foglalt, az intézmény részéről fennálló kötelezettségek elmulasztása esetén a szülő panaszával a bölcsődében működő Érdekképviseleti Fórumhoz fordulhat.
  + 1. **Térítési díj:**

**Az Igénybe vevő a bölcsődei szolgáltatásért személyi térítési díjat köteles fizetni, mely két részből áll, egyrészt:**

1. **A gyermekétkeztetés személyi térítési díjból,**
2. **Gondozási személyi térítési díjból,**

A személyi térítési díj megállapításánál a gyermek családjában az egy főre jutó rendszeres havi jövedelmet kell figyelembe venni. Az egy főre jutó jövedelem megállapításánál a Gyvt. 19. § (4) bekezdés a)-e) pontjában felsorolt személyek jövedelmét kell figyelembe venni.

**Gondozási térítési díj esetében a térítésmentesség esetei:**

Térítésmentesen kell biztosítani

* + a rendszeres gyermekvédelmi kedvezményben részesülő gyermek,
  + a tartósan beteg vagy fogyatékos gyermek,
  + a három- vagy többgyermekes család gyermekének,
  + az átmeneti gondozásban lévő, az ideiglenes hatállyal nevelőszülőnél vagy gyermekotthonban elhelyezett, a nevelésbe vett gyermek,
  + a védelembe vett gyermek gondozását.

Ezekben az esetekben személyi térítési díj csak – az étkezésre vonatkozó térítésmentesség eseteinek figyelembevétele mellett - az étkezésért kérhető.

**Gyermekétkeztetés esetében a térítésmentesség esetei:**

Az intézményi gyermekétkeztetést ingyenesen kell biztosítani, ha a gyermek

* rendszeres gyermekvédelmi kedvezményben részesül,
* tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,
* olyan családban él, amelyben három vagy több gyermeket nevelnek,
* olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130%-át vagy
* nevelésbe vették.

1. A törvényben meghatározottak szerint (1997. XXXI. tv. 146.§ -151. §) a személyes gondoskodást nyújtó alapellátás keretében biztosított gyermekek napközbeni ellátása személyi térítési díjának megfizetésére a szülői felügyeleti joggal rendelkező szülő vagy más törvényes képviselő köteles, a jogviszony megkezdésének első napjától.
2. Intézményünkben a mindenkori hatályos – vonatkozó – jogszabályok alapján kell térítési díjat fizetni, melyet a Képviselő–testület rendeletben állapít meg.

A térítési díj fizetésére kötelezett neve:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Lakcíme: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* étkezési térítési díj összege:\_\_\_\_\_\_\_\_\_\_\_\_\_ **Ft/nap**

1. Az ellátást igénylő tudomásul veszi, hogy az intézményben bölcsőde intézményi térítési díj (gondozási díj) napi **\_\_\_\_\_\_\_\_Ft, mely a \_\_\_\_\_\_\_\_\_\_\_\_\_\_\_\_\_\_\_\_\_\_** számú Önkormányzati rendelete alapján került meghatározásra.
2. A térítési díjat havonként a tárgyhónapot követő 10-15. napjáig kell befizetni (328/2011. Korm. rend. 16. § (1). alapján), a díj beszedéséről Sásd Város Önkormányzata gondoskodik.
3. Étkezési kedvezmények: (jogosultságuk igazolásának esetében). A mindenkori hatályos jogszabály – vonatkozó – alapján vehetők igénybe. A hatályban lévő kedvezményekről az intézmény tájékoztatja a szülőket a beiratkozás során szóban és írásban.
4. Ha kötelezett a személyi térítési díjat vitatja, vagy annak csökkentését vagy elengedését kéri, a térítési díj összegéről kiküldött értesítő kézhezvételétől számított 8 napon belül, a fenntartóhoz fordulhat – 148.§ (6.).

7. Az Igénybe vevő kötelezi magát, hogy amennyiben az intézményi gyermekétkeztetést betegség vagy más ok miatt a gyermek nem veszi igénybe, az Intézmény bölcsődéjének vezetőjénél vagy az általa megbízott személynél bejelenti a távolmaradást és annak várható időtartamát, valamint a távolmaradásra okot adó körülmény megszűnését és azt, hogy a gyermek mikor veszi igénybe újból a gyermekétkeztetést. Az igénybe vevő a bejelentést követő naptól a távolmaradás idejére mentesül az intézményi gyermekétkeztetésért fizetendő térítési díj fizetésének kötelezettsége alól.

8. Az Igénybe vevő tudomásul veszi, hogy a gondozási díjat a bölcsőde minden nyitvatartási napjára meg kell fizetnie. A vonatkozó jogszabályok alapján a személyi térítési díj összege évente két alkalommal vizsgálható felül és változtatható meg, kivéve, ha a kötelezett jövedelme olyan mértékben csökken, hogy a díjfizetési kötelezettségének nem tud eleget tenni. A kötelezett nem kötelezhető a felülvizsgálatot megelőző időszakra vonatkozóan az új térítési díj megfizetésére.

* + 1. **Az ellátás megszűnésének módja**

A bölcsődei ellátás megszűnik:

* a szülő (törvényes képviselő) bejelentése alapján,
* a megjelölt időtartam - illetve a meghosszabbított időtartam - leteltével,
* ha a gyermek betöltötte a 3. életévét és a bölcsődei gondozási-nevelési év végéhez ért,
* ha a felvételt követően a szülő a gyermeke részére a bölcsődei ellátást egybefüggően 10 napon át, bejelentés nélkül – igazolatlanul - nem veszi igénybe,
* a házirend többszöri súlyos megsértése esetén,
* a szülői együttműködési kötelezettség több alkalommal történő megsértése.
* meg kell szüntetni annak a gyermeknek az ellátását, aki a bölcsőde orvosának szakvéleménye szerint egészségi állapota miatt bölcsődében nem gondozható, illetőleg magatartászavara miatt veszélyezteti a többi gyermek egészségét. (15/1998. /IV.30./ NM rendelet 43. §.(3) bekezdés.
* Sajátos nevelési igényű, illetve gyógypedagógiai tanácsadásra, korai fejlesztésre és gondozásra (a továbbiakban: korai fejlesztésre és gondozásra) jogosult gyermek bölcsődei nevelésének, gondozásának megkezdését követő legalább három hónap elteltével - az intézmény orvosának, gyógypedagógusának, kisgyermeknevelőjének, valamint a család- és gyermekjóléti központ munkatársának a véleménye alapján - az Intézmény bölcsődéjének vezetője a szülővel együtt értékeli a gyermek beilleszkedését, és dönt a gyermek további neveléséről, gondozásáról.

**Bölcsődei ellátás keretében az alábbi időpontokig gondozható a gyermek:**

* óvodai nevelésre érett gyermek esetén, ha a gyermek a harmadik életévét január 1-je és augusztus 31-e között tölti be, az adott év augusztus 31-éig, szeptember 1-je és december 31-e között tölti be, a következő év augusztus 31-éig, ha a szülő, törvényes képviselő nyilatkozik arról, hogy a gyermek napközbeni ellátását eddig az időpontig bölcsődei ellátás keretében kívánja megoldani.
* ha gyermek testi vagy szellemi fejlettségi szintje alapján még nem érett óvodai nevelésre, a 4. évének betöltését követő augusztus 31-ig nevelhető és gondozható a bölcsődében,
* a sajátos nevelési igényű gyermek, valamint a korai fejlesztésre és gondozásra jogosult gyermek esetén annak az évnek az augusztus 31. napjáig vehet részt, amelyben a hatodik életévét betölti.

Az ellátás megszüntetéséről az intézményvezető írásban értesíti a szülőt (törvényes képviselőt). Egyet nem értés esetén a szülő (törvényes képviselő) az értesítés kézhezvételétől számított nyolc napon belül a fenntartóhoz fordulhat. A fenntartó végrehajtható határozatáig az ellátást biztosítani kell.

Az ellátás megszűnésekor a felek elszámolnak egymással, amely kiterjed:

* a térítési díj rendezésére,
* az intézmény tárgyi eszközeiben okozott szándékos károkra.
  + 1. **A panaszjog gyakorlásának módja:**

A gyermek, a gyermek szülője (törvényes képviselője), a gyermekek érdekeinek védelmét ellátó érdekképviseleti és szakmai szervek a házirendben foglaltak szerint panasszal élhetnek az intézmény vezetőjénél vagy érdekképviseleti fórumnál az ellátást érintő kifogások orvoslása érdekében, a gyermeki jogok sérelme, az intézmény dolgozói kötelezettség szegése esetén. Az intézmény vezetője, illetve az érdekképviseleti fórum a panaszt kivizsgálja, és tájékoztatást ad a panasz orvoslásának más lehetséges módjáról. A gyermek szülője (törvényes képviselője) az intézmény fenntartójához vagy a gyermekjogi képviselőhöz fordulhat, ha az intézmény vezetője vagy az érdekképviseleti fórum 15 napon belül nem küld értesítést a vizsgálat eredményéről, vagy ha a megtett intézkedéssel nem ért egyet.

**Panasz esetén az ellátottak fordulhatnak:**

* Az intézményvezetőhöz: képviseli Gálné Banizs Gabriella Levélcím: 7370 Sásd, Rákóczi Ferenc út 3.
* A fenntartóhoz: képviseli Dr. Jusztinger János polgármester Levélcím:7370 Sásd, Dózsa Gy. u. 32.

Email: [polgarmester@sasd.hu](mailto:polgarmester@sasd.hu)

* Érdekképviseleti fórum Levélcím: 7370 Sásd, Rákóczi Ferenc út 3.
* Gyermekjogi képviselő: dr. Ferk Viktória Tel: +36 20 4899 655

Email: [viktoria.ferk@ijsz.bm.gov.hu](mailto:viktoria.ferk@ijsz.bm.gov.hu)

* Baranya Vármegyei Kormányhivatal Gyámügyi és Igazságügyi Főosztálya Levélcím:7621 Pécs, Kossuth tér 1-3.

email: [szocgyam@baranya.gov.hu](mailto:szocgyam@baranya.gov.hu) Telefonszám: (72) 795-631

Ha az ellátott alkotmányos jogainak érdekében kíván panaszt tenni, akkor az Ombudsman címe: Állampolgári Jogok Országgyűlési Biztosa, Budapest, Nádor u 22. A szolgálatvezető 15 napon belül köteles a panasztevőt írásban értesíteni a panasz kivizsgálásának eredményeiről. Amennyiben a szolgálatvezető nem intézkedik határidőben, vagy a panasztevő nem ért egyet az intézkedéssel, az intézkedés kézhezvételétől számított 8 napon belül a fenntartóhoz fordulhat.

**Az igénybevevő kijelenti és a jelen megállapodás aláírásával igazolja, hogy a Gyvt. 33. § (2) bekezdésében meghatározott tájékoztatást**

* az ellátás tartamáról és feltételeiről,
* az Intézmény által vezetett, reá vonatkozó nyilvántartásokról,
* az érték- és vagyonmegőrzés módjáról,
* az Intézmény házirendjéről,
* panaszjoga gyakorlásának módjáról,
* a fizetendő térítési, illetve gondozási díjról,
* a jogosult jogait és érdekeit képviselő érdek-képviseleti fórumról megkapta, egyben kötelezi magát, hogy a Gyvt 33. § (3) bekezdés b) és c) pontja alapján, a Gyvt. alapján vezetett intézményi nyilvántartásokhoz adatokat szolgáltat, és nyilatkozik a jogosultsági feltételekben, valamint a személyazonosító adatokban beállott változásokról.

**Egyéb rendelkezések:**

1. Igénybe vevő kijelenti továbbá, hogy a jelen szerződésben megadott személyes adatainak az adatvédelmi tájékoztatóban foglaltak szerinti kezeléséhez hozzájárul.
2. Felek megállapodnak, hogy a jelen megállapodásban nem szabályozott kérdésekben a Polgári törvénykönyvről szóló 2013. évi V. törvény, a tárgykört érintő hatályban lévő törvények és azok végrehajtási rendeletei, egyéb vonatkozó jogszabályok, ill. az intézmény által kiadott házirend szabályai az irányadók.
3. Igénybe vevő úgy nyilatkozik, hogy jelen megállapodás átvételekor a bölcsőde Házirendjében írtakat is megismerte és az abban foglaltakat elfogadja, és a jelen megállapodás aláírásával a szülői együttműködés keretében vállalja a Házirendben foglalt szabályok betartását.
4. Felek megállapodnak, hogy jelen megállapodás a beszoktatás első napján lép hatályba.
5. Igénybe vevő kötelezi magát, hogy a jelen megállapodást érintő bármely változásról – különösen az elérhetőségekben bekövetkezett változásokról - haladéktalanul tájékoztatja az Intézmény vezetőjét. Felek megállapodnak, hogy a jelen szerződésben, vagy az Igénybe vevő által igazolható módon írásban megadott elérhetőségre küldött postai küldeményt, a küldemény átvételének megtagadása esetén, a kézbesítés megtagadásával, egyéb esetekben a második sikertelen postai kézbesítést követő 5 munkanap elteltével kézbesítettnek tekintik.

Szerződő felek a megállapodásban írtakat átolvasták, tartalmát megértették, és úgy írják alá, hogy az megfelel kölcsönös és egybehangzó akaratuknak.

**A szülő nyilatkozik arról:**

* A felvételnél közölt adatok a valóságnak megfelelnek.

Jelen Megállapodás a gyermek ellátásnak megszűnésével automatikusan hatályát veszti. A Megállapodást és a tájékoztatást a felek – mint akaratukkal mindenben megegyezőt – tudomásul vették és aláírták.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| ellátást igénylő/törvényes képviselő/szülő | ellátást igénylő/törvényes képviselő/szülő |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| személyi igazolvány száma | személyi igazolvány száma |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

intézményvezető

Sásd, \_\_\_\_\_\_\_\_\_\_\_\_\_\_\_\_,\_\_\_\_\_\_\_\_\_\_,\_\_\_\_\_\_\_\_\_\_\_